Μάγκι Σμιθ

Η **Μάγκι Σμιθ** (, 28 Δεκεμβρίου 1934 - 27 Σεπτεμβρίου 2024) ήταν Αγγλίδα ηθοποιός. Η μακρά της καριέρα, που μέτρησε περίπου 60 χρόνια, την έχει καταστήσει ως μια από τις σημαντικότερες ηθοποιούς της Μεγάλης Βρετανίας. Η Σμιθ είχε βραβευτεί για τις ερμηνείες της τόσο στο θέατρο, όσο και τον κινηματογράφο. Ήταν κάτοχος δυο βραβείων Όσκαρ (ενός Α' Γυναικείου Ρόλου κι ενός Β' Γυναικείου Ρόλου), ενός Βραβείου Τόνυ, επτά Βραβείων BAFTA, δυο Βραβείων Έμμυ, δυο Χρυσών Σφαίρων, δυο Βραβείων Σωματείου Ηθοποιών κι ενός Βραβείου Λόρενς Ολίβιε. Οι σημαντικότερες ταινίες στις οποίες είχε συμμετάσχει είναι οι: *Οθέλλος (Othello, 1965)*, *[[Η Δεύτερη Νιότη της Τζιν Μπρόντι]] (The Prime of Miss Jean Brodie, 1969)*, *Ταξίδια με τη Θεία μου (Travels With My Aunt, 1972)*, *[[Καλιφόρνια Οτέλ]] (California Suite, 1978)*, *Η Σύγκρουση των Τιτάνων (Clash of the Titans, 1981)*, *[[Δωμάτιο με θέα]] (Room with a View, 1985)* κι *[[Έγκλημα στο Γκόσφορντ Παρκ]] (Gosford Park, 2001)*, οι οποίες έχουν μείνει κλασικές και έχουν λάβει ευνοϊκές κριτικές. Τα τελευταία χρόνια είχε συμμετάσχει και σε εμπορικότερες ταινίες όπως οι: *Κάπτεν Χουκ (Hook, 1991)*, *[[Τρελές αδελφές]] (Sister Act, 1992) ενώ ενσάρκωσε την καθηγήτρια Μινέρβα ΜακΓκόναγκαλ*  στη σειρά ταινιών ''Χάρι Πότερ''. Εμφανίστηκε επίσης στη δραματική σειρά εποχής *Downton Abbey* στον ρόλο της Βασιλομήτορος Κοντέσας του Γκράντθαμ, Βάιολετ Κρόλεϊ για τον οποίο τιμήθηκε με Βραβείο Έμμυ. Η ηθοποιός είχε επίσης τιμηθεί από τη Βασίλισσα της Αγγλίας με τον ανώτερο τίτλο τιμής της Βρετανίας, Ντέιμ.

## Πρώτα Βήματα
[μικρογραφία|260x260εσ|Τα αποτυπώματα των χεριών της Μάγκι Σμιθ στη Λέστερ Σκουέαρ του [Λονδίνου]]
Η Μάργκαρετ Νάταλι Σμιθ γεννήθηκε στο Ίλφορντ του Λονδίνου το 1934. Ο πατέρας της, Ναθάνιελ Σμιθ, ήταν παθολόγος ενώ η μητέρα της ήταν γραμματέας. Η Σμιθ που έχει δυο μεγαλύτερα αδέλφια τον Ίαν και τον Άλιστερ, φοίτησε στο Λύκειο της Οξφόρδης..

## Καριέρα
Η Σμιθ ξεκίνησε την καριέρα της στο *Oxford Playhouse* με τον Φρανκ Σέλεϊ και έκανε το κινηματογραφικό της ντεμπούτο το 1958 στην ταινία τρόμου του Σεθ Χολτ *Nowhere to Go*. Κατά τη δεκαετία του '60 έγινε μόνιμο μέλος του *Βασιλικού Εθνικού Θεάτρου* της Αγγλίας, έχοντας αναλάβει τον ρόλο της Δυσδαιμόνας στο πλευρό του Λόρενς Ολίβιε που ερμήνευε τον ρόλο του Οθέλλου. Όταν το έργο του Σαίξπηρ μεταφέρθηκε στη μεγάλη οθόνη από τον Στιούαρτ Μπουρτζ το 1965, η Σμιθ επανέλαβε τον ρόλο που είχε ερμηνεύσει στο θέατρο κερδίζοντας τα μέλη της ακαδημίας των Όσκαρ που την τίμησαν με την πρώτη της υποψηφιότητα για Όσκαρ Β' Γυναικείου Ρόλου. Στη συνέχεια εμφανίστηκε πλάι στον Ρόνι Μπάρκερ στη θεατρική παράσταση *The Housemaster*, αλλά ο Μπάρκερ δεν είχε καλή άποψη για την τεχνική της, τονίζοντας ότι το εύρος της ήταν περιορισμένο, εφόσον κατά την άποψή του είχε μόνο δυο στυλ παιξίματος. 

Το 1969 ήταν σημαντική χρονιά για τη Σμιθ, εφόσον η ερμηνεία της στη μεταφορά του μυθιστορήματος της Μύριελ Σπαρκ *[[Η Δεύτερη Νιότη της Τζιν Μπρόντι]]* της απέφερε το Όσκαρ Α' Γυναικείου Ρόλου. Ο ρόλος της αντισυμβατικής Σκωτσέζας καθηγήτριας Τζιν Μπρόντι, που είχε ερμηνεύσει πρώτη στο θέατρο η Βανέσα Ρεντγκρέιβ, της άνοιξε τον δρόμο για κινηματογραφική καριέρα. Ακολούθησε η ταινία *[[Ταξίδια με τη θεία μου]]* (Travels With My Aunt, (1972) βασισμένη στο ομώνυμο μυθιστόρημα του Γκράχαμ Γκρην. Ο ρόλος της Αουγκάστα Μπέρτραμ προοριζόταν αρχικά για την Κάθριν Χέπμπορν, αλλά η αντιπαράθεση στην οποία μπήκε η ηθοποιός με την εταιρία Metro-Goldwyn-Mayer την ανάγκασε να αποχωρήσει αφήνοντας ελεύθερο το πεδίο για τη Σμιθ, η οποία την αντικατέστησε. Έτσι η Σμιθ έδωσε άλλη μια αξιομνημόνευτη ερμηνεία και έλαβε την τρίτη της υποψηφιότητα για Όσκαρ Α' Γυναικείου Ρόλου. Το 1978 έλαβε το δεύτερό της Όσκαρ για τη συμμετοχή της στην ταινία του Χέρμπερτ Ρος, βασισμένη σε θεατρικό του Νιλ Σάιμον *[[Καλιφόρνια Οτέλ]] (California Suite)*, ενώ παράλληλα εμφανίστηκε στο πλευρό των Πίτερ Ουστίνοφ και Μπέτι Ντέιβις στην ταινία του Τζον Γκίλερμιν *[[Έγκλημα στο Νείλο (ταινία του 1978)|Έγκλημα στο Νείλο]]. 

Από τη δεκαετία του '80 κι έπειτα ανέλαβε κυρίως ρόλους, ως καρατερίστα με σημαντικότερους εκείνους στις ταινίες *Δωμάτιο με θέα (Room With A View, 1985)* του Τζέιμς Άιβορι, *Ριχάρδος ο Γ' (Richard III, 1995)* και *Έγκλημα στο Γκόσφορντ Παρκ (Gosford Park, 2001)*.

Πιο πρόσφατη κινηματογραφική εμφάνιση της ηθοποιού αποτελεί η συμμετοχή της στην ταινία του Τζον Μάντεν *Εξωτικό Ξενοδοχείο Μάριγκολντ (The Best Exotic Marigold Hotel, 2012)* καθώς κι η ταινία *Quartet* σε σκηνοθεσία [[Ντάστιν Χόφμαν]], που αναμένεται να κυκλοφορήσει στα τέλη του 2012.

== Προσωπική Ζωή και θάνατος ==
Η Σμιθ υπήρξε παντρεμένη δυο φορές. Απέκτησε δυο γιους από τον πρώτο της γάμο με τον ηθοποιό Ρόμπερτ Στίβενς. Οι δυο τους χώρισαν το 1975 ενώ ο γάμος τους κράτησε 8 χρόνια. Το ίδιο έτος παντρεύτηκε τον δραματουργό Μπέβερλι Κρος, ο οποίος απεβίωσε το 1998.

Απεβίωσε σε νοσοκομείο του Λονδίνου στις 27 Σεπτεμβρίου 2024, σε ηλικία 89 ετών.

== Φιλμογραφία ==


== Τηλεοπτικές Σειρές ==
* *Talking Heads* (1988)
* *Ο Πύργος του Ντάουντον* (*Downton Abbey'') (2010 - 2016)
## Παραπομπές

## Εξωτερικοί σύνδεσμοι
*Η Μάγκι Σμιθ στο cine.gr
*Μάγκι Σμιθ (1934-2024): Μια ηθοποιός καθηλωτική στη διακριτική της διαδρομή, Θοδωρής Κουτσογιαννόπουλος, LiFO, 28.9.2024

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικητές βραβείου Tony
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου